Tekenprent: AfriForum bied bystand aan Mugabe-slagofferDie burgerregteorganisasie AfriForum sal Gabriella Engels en haar gesin bystaan in hul soeke na geregtigheid, nadat dié 20-jarige model van Johannesburg beweer het sy is Sondag deur die Zimbabwiese presidentsvrou Grace Mugabe aangerand. AfriForum het besluit om Engels by te staan omdat sy ŉ rolmodel vir baie Suid-Afrikaners is. “Baie mense is bang om te baklei vir geregtigheid wanneer die oortreder iemand in ŉ magtige posisie is. Nie enigiemand sou bereid wees om in so ŉ situasie standpunt in te neem nie, maar Gabriella was bereid om dit te doen. En daarom is dit vir ons ŉ eer om haar by te staan,” het Kallie Kriel, uitvoerende hoof van AfriForum, gesê. Adv. Gerrie Nel, hoof van AfriForum se private vervolgingseenheid, het gesê AfriForum sal die vordering van die saak monitor en seker maak dat die nodige en korrekte vervolgingstappe gedoen word. Sien alle vorige tekenprente op Maroela Media. Tekenprent deur Jerm